شەفەق نیوز/ سەرچەوەیلیگ ئەمنی، ئمڕوو سێشەممە، خەوەردان
لە کوشیان یەک کەس و زەخمداری هەفت کەس تر وە رووداوەیلیگ جیاجیا لە ناوچەیلیگ لە بەغداد
پایتەخت.
سەرچەوەیلە ئەرا ئاژانس شەفەق نیوز وتن: رووداویگ هاتووچو
وە ماشینیگ مارکەی بی ئێم دەبلیو لەوەر تەقین تایەرەگەی داگە سەنگ کۆنکەریتییگ لە ری
لەتیفیە و بویە هووکار کوشیان رانندەگەی.
وەگورەی سەرچەوەیلە؛ کابرایگ تەقە لەبان براژنی وەرد و دوێەتەگەی
لە ناوچەی رەشاد کرد، و بویە هووکار زەخمداری پای ژنەگە و ران دوێەتەگە، ئەوەیش لەوەر
مرافەیگ لەبان مناڵەیل.
سەرچەوەیلە وتنیش؛ مرافەیگ لەبان ژنیگ کەفتە ناونی بڕیگ لەناوچەی
زەعفەرانیە و رەسیە تەقەکردن، و بویە هووکار زەخمداربوین ٥ کەس.
